**---הודעה לעיתונות---**

**לאור הצלחת קייטנת המוטוקרוס הראשונה של ההתאחדות לספורט המוטורי:**

**ממשיכים בחופשת סוכות: החלה ההרשמה לקייטנת מוטוקרוס לילדים ונוער**

* ההתאחדות לספורט מוטורי בישראל בשיתוף מכון וינגייט ומשרד התרבות והספורט משיקים בפעם השנייה קייטנת מוטוקרוס לילדים חובבי רכיבה בעלי אופנוע ברישיון אפור/צהוב בתוקף (אין חובה ברישיון נהיגה ספורטיבי)
* הקייטנה תתקיים בין התאריכים 8-10/10 ותכלול 45 ילדים בגילאי 8 – 16, שיתחלקו לשלוש קבוצות בהתאם לגיל ורמת הרכיבה
* הקייטנה תכלול אימוני רכיבת שטח בליווי מדריכים, הרצאות ע"י דמויות מובילות בענף, תנאי פנימייה בפנסיון מלא הכולל ארוחות ולינה, טיפול באופנועים, חדר כושר ועוד
* עלות ההשתתפות בקייטנה תעמוד על 1,599 שקלים לחברי עמותה השייכת להתאחדות, כשהשתתפות ללא לינה תעמוד על 1,399 שקלים. להרשמה :<http://order.ticks.co.il/#tickets/he?eg=zi0BsELtjc&sid=17601>

**תל אביב, ‏יום שלישי 26 ספטמבר 2017**

בעקבות ההצלחה והביקוש, מחזור נוסף יוצא לדרך. התאחדות לספורט מוטורי בישראל בתמיכת משרד התרבות והספורט, תקיים זו הפעם השנייה, קייטנת "מוטוקרוס וינגייט" בחופשת סוכות הקרובה לבוא. כחלק מהרצון לקדם את תרבות הספורט המוטורי בקרב דור העתיד, תציע התאחדות הספורט המוטורי קייטנה רכיבה ספורטיבית לילדים חובבי רכיבה בין גילאי 8 – 16 שנים, שיגיעו עם אופנוע בעל רישיון אפור או רישיון צהוב בתוקף (אין חובה ברישיון נהיגה ספורטיבי). ***עומר שושני, מנכ"ל התאחדות הספורט המוטורי:*** *"זיכרונות הילדות שלנו הם החזקים ביותר, אנו רוצים להעניק לדור הצעיר שרק החל ברכיבה חוויה שתחבר אותו עכשיו ובעתיד לתחום הספורט המוטורי".*

הקייטנה, שתתקיים בחול המועד סוכות בתאריכים 08-10/10, תכלול כ-45 ילדים שיתחלקו לשלוש קבוצות בהתאם לגיל ולרמת הרכיבה, כאשר שלוש הקבוצות יתחלפו בפעילויות שונות במהלך היום. הקייטנה תכלול כל יום חמש שעות אימון רכיבת מוטוקרוס בהדרכת מדריכים מקצועיים מובילים בענף, טיפול באופנועים וחדר כושר. במטרה לחבר את הנוער לחוויות המוטוקרוס, ייהנו המשתתפים מהרצאות אורח של דמויות מובילות בענף בפרט ומתחום הספורט בכלל.

***מוסיף עומר שושני:*** *"בשנה האחרונה אנו חוזים שוב ושוב בהצלחות של בני הנוער הרוכבים המייצגים אותנו בחו"ל. מגיל זרקו בצמרת טבלת הרוכבים באליפות גרמניה, דרך אייל עפרוני המוביל באליפות ספרד, ועד בן אלמגור שמתחרה באליפות איטליה. את דור העתיד צריך לחנך עכשיו ולהעניק לו את חוויות הרכיבה שיחברו אותו לספורט זה גם בעתיד. מטרת הקייטנה היא להעביר לקהל הצעיר את יסודות רכיבת המוטוקרוס והספורט המוטורי, כמו גם לחשוף את המשתתפים לענף. אנו מזמינים ילדים חובבי אתגר ושטח לבוא ולהתנסות".*

הקייטנה מסובסדת ע"י ההתאחדות ועלות ההשתתפות בה תעמוד על 1,599 ₪ לחברי עמותה מאחת מהעמותות החברות בהתאחדות, כשהעלות ללא לינה תעמוד על 1,399 שקל.